Henry Wilhelm Kristiansen

Henry Wilhelm Kristiansen (født 2. februar 1902 i Drammen, død 16. januar 1942 i Neuengamme i Tyskland i tysk fangenskap) var formann for Norges Kommunistiske Parti fra 1931 til han ble avsatt på en landskonferanse i 1934. Han fikk så stillingen som redaktør for kommunistpartiets hovedorgan Arbeideren.

Han var også formann for Norges Kommunistiske Ungdomsforbund en kort stund i 1923, og i en periode redaktør for NKUs avis Klassekampen. Fra 1929–1930 studerte han ved Kominterns Lenin-skole i Moskva.Side 370. Ole Martin Rønning: Stalins elever. Kominterns kaderskoler og Norges Kommunistiske parti 1926–1949. Doktoravhandling i historie, Universitetet i Oslo 2010.

Kristiansen ble gift i 1928 i Oslo med Miriam Iljinischna Rathaus, f. 1899 i Orsja, Belarus. Han ble arrestert i august 1940, men slapp ut igjen kort etter. Tidlig om morgenen 22. juni 1941, samme dag som tyskerne angrep Sovjetunionen, kom Gestapo og arresterte ham og hans hustru. 15. november 1941 ble de sendt til Hamburg. Han satt i forskjellige fengsler til han i desember samme år ble sendt til Neuengamme der han døde 16. januar 1942. Han er gravlagt i Skien.

Hans hustru Miriam ble drept i Auschwitz i 1942.

 Referanser 

 Kilder 
 De som gav sitt liv / Kjell Lynau.  
 Våre falne.- B. 2, s. 758
 Kvinneleiren /Kristian Ottosen

 Eksterne lenker 


Kategori:NKPs ledere
Kategori:NKUs ledelse
Kategori:NKP-politikere i Komintern
Kategori:Norske konsentrasjonsleirfanger under andre verdenskrig
Kategori:Personer fra Drammen kommune
Kategori:Nordmenn drept i andre verdenskrig
Kategori:Fanger i Neuengamme